Азык-төлек бәяләре белән «көрәшү» нәрсәгә китерер?      

	8 августта Кремль сайтында Президент күрсәтмәләренең исемлеге эленде. Алар Путинның хөкүмәт әгъзалары белән 21 июльдә булган киңәшмә йомгаклары белән бәйле. Кремль лидеры азык-төлек бәяләрен төшерү өчен авыл хуҗалыгы продукциясен БДБ илләреннән сатып алуны арттырырга әмер бирә. Өстәмә импорт өчен җаваплы итеп Премьер-министр  Мишустин билгеләнгән. 1 сентябрьгә ул Путин өстәленә бәяләр төшү турындагы беренче докладны кертеп салырга тиеш. Аннан соң һәр квартал саен азык-төлек бәяләре турында доклад тыңланачак.	 Федераль антимонополь хезмәт тә нәкъ шул датага кадәр сәүдә челтәрләре аша сатыла торган авыл хуҗалыгы продукциясе бәяләрен мониторинглап, йөгәнләп торырга тиеш. Губернаторларга ярминкәләр, базарлар, станционар булмаган сәүдә объектлары аша товар сатуны арттыру бурычы йөкләнә. Монысының үтәлү срогы – 15 август. 
	Рәшит ФӘТХРАХМАНОВ	
Ватаным Татарстан

	№ --- | 13.08.2021	


